Nafarroako Parlamentuko Mahaiak, 2018ko apirilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea María Asunción Fernández de Garayalde Lazkano Sala andreak aurkeztutako galdera, etxebizitzari buruzko lege berria egiteko epeei eta aurreikuspenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2018ko apirilaren 16an

Lehendakaria: Ainhoa Aznárez Igarza

GALDERAREN TESTUA

EH Bildu Nafarroa talde parlamentarioari atxikitako foru parlamentari Asun Fernández de Garaialde y Lazkano Sala andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuak Legebiltzarraren Osoko Bilkuran ahoz erantzun dezan:

Etxebizitzari buruz iazko apirilaren 7an egindako Osoko Bilkura monografikoan onetsi zen etxebizitzarako eskubide subjektiboa jasoko duen lege integral bat taxutu beharra dagoela, halakotzat ulerturik etxebizitza eskuragarri, duin eta egoki batean bizitzeko eskubidea. Eskubide Sozialetako Departamentuak zer epe eta aurreikuspen darabil gogoan, etxebizitzari buruzko lege hori taxutzeko?

Iruñean, 2018ko apirilaren 10ean

Foru parlamentaria: Asun Fernández de Garaialde y Lazkano Sala